અમદાવાદ મેટ્રો રેલ પ્રોજેક્ટના ચોથા ટનલ બોરિંગ મશીન (TBM)ના અંડરગ્રાઉન્ડ સેક્શનનું કામ કાલુપરથી શરૂ થયું છે. કાલુપુર મેટ્રો સ્ટેશન કે જ્યાંથી બુલેટ ટ્રેન, મેટ્રો અને રેલવેનું પ્લાનિંગ કરવામાં આવ્યું છે ત્યાં લોન્ચિંગ થઈ ગયું છે. ભવિષ્યમાં કાલુપુર મહત્વનું ટ્રાંસપોર્ટ હબ બનશે. અધિકારીના જણાવ્યા પ્રમાણે TBM દરરોજનું 15 મીટર ટનલ ખોદવાનું કામ કરે છે. 3 TBM દ્વારા અત્યાર સુધીમાં 0.6 કિલોમીટરનું ખોદકામ પૂર્ણ થયું છે. એપરલ પાર્ક ડિપોટ પાસે કામગીરી લગભગ પૂરી થઈ ગઈ છે અને ઓક્ટોબર 2018 સુધીમાં સંચાલન કરી શકાશે.